Ангел Попов
Утро

chitanka.info

О, ранно утро, целуни ме,

измий очите ми с роса,

аз нямам нищо, само име,

а ти си пълно с чудеса.

Дали съм принц или магаре,

поело пъргаво на път?

Но все едно, за всяка твар е

прекрасен в утрото светът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.